alexandrainst/scandi-wiki huggingface dataset:
Michael Tetzschner

Michael Christian von Tetzschner () er ein norsk advokat og politikar (H). Han sat i Oslo bystyre frå 1975 til 1999. Tetzschner vart medlem av byrådet i 1986, og var byrådsleiar i Oslo frå 1989 til 1991. Han vart vald inn på Stortinget frå Oslo i 2009.

I 1995 trekte Tetzschner seg frå aktiv politisk deltaking, etter at han og Oslo Høgre hadde avvist byrådssamarbeid med Framstegspartiet. Etter mange års fråvær annonserte han i januar 2006 at han atter ville engasjere seg i politikken, og vart vald til leiar av Oslo Høgre 21. januar 2006, som etterfølgjar for Heidi Larssen. Gustav Heiberg Simonsen var motkandidat. I februar 2009 vann Tetzschner ei kampvotering mot Inge Lønning om tredjeplassen på Oslo Høgre si liste ved stortingsvalet i 2009. Plassen vart sett på som sikker, og ved stortingsvalet fekk også fjerdekandidat Nikolai E. Astrup stortingsplass.

Han er gift med Kristin Clemet, og dei har to barn. I tillegg har han to eldre søner med Berit Tetzschner. Som åtteåring vart han foreldrelaus og flytta frå København til besteforeldra på Smestad i Oslo.
Tetzschner er onkel til Opera-grunnleggjar Jon Stephenson von Tetzchner (merk manglande s i etternamnet).

Stortingskomitear 
2009–2013 medlem i Kommunal- og forvaltningskomiteen

Kjelder 

 

Stortingsrepresentantar frå Høgre
Stortingsrepresentantar for Oslo
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Byrådar i Oslo
Høgrepolitikarar i Oslo
Norske advokatar
Norske bedriftsleiarar
Nordmenn av dansk opphav
Folk frå København
Folk frå Oslo
Slaget ved Meissen

Slaget ved Meissen (4. desember 1759) var eit slag under sjuårskrigen der ein arme frå Austerrike slo ein større arme frå Preussen. Trass i at prøyssarane var 26 000 mann og austerrikarane 21 000, sikra austerrikarane ein viktig siger, som i praksis gjorde at Sachsen var verande ein alliert under resten av krigen.

Kjelder 
Denne artikkelen bygger på «Battle of Meissen» frå ,  den 9. januar 2010.  
 

Slaget ved Meissen
Slag i sjuårskrigen
Austerrikske slag
Prøyssiske slag
Saksisk historie
Forbrukarkjøpslova

Lov om forbrukarkjøp eller Forbrukarkjøpslova er ei norsk lov som regulerer sal av ting (lausøyre) til ein forbrukar når seljaren eller seljaren sin representant opptrer i næringsverksemd.

Lova blei sett i kraft 1. juli 2002. 

Sal mellom forbrukarar blir regulert av kjøpslova, og det blir også sal mellom næringsdrivande.

Sjå òg 
 Fjernsal
 Kjøpslova
 Telefonsal
 Postordresal
 Angrerettlova
 Elektronisk handel (Internettsal)

Bakgrunnsstoff 
 Lovdata - Lov om forbrukerkjøp (Forbrukerkjøpsloven)

Norske lover
Kontraktsrett
Osmington Mills

Osmington Mills er ein landsby på kysten mellom Ringstead Bay (i aust) og byen Weymouth (i vest) i Dorset i England. Han ligg i kommunen Osmington.

Landsbyen er ein populær turiststad med mange feriefasilitetar (mellom anna campingplass) og ein pub som har eksistert sidan 1200-talet. Det går turstiar frå landsbyen til Weymouth og Ringstead Bay. 

Kystlinja her er ein del av Jurassic Coast i Dorset og det finst mange fossil i klippene her. I vest ligg Black Head og bortanfor det Redcliff Point, der det er gjort fossilfunn. 

Området rundt Osmington Mills og Osmington Bay vart målt av den engelske landskapsmålaren John Constable tidleg på 1800-talet.

Kjelder 

Denne artikkelen bygger på «Osmington Mills» frå ,  den 9. januar 2010. 
 oppgav desse kjeldene:

Landsbyar i Dorset
Pondfield Cove

Pondfield Cove er ei lita vik like aust for Worbarrow Tout og vest for Gad Cliff i Dorset i England. Ho er ein del av verdsarvstaden Jurassic Coast, «Jurakysten».

Vika ligg heilt innanfor Portland- og Purbeckformasjonane. Mykje av sekvensane av purbeck-kalkstein og skifer er synlege i Pondfield Cove. Den vesle landtunga mellom Worbarrow Tout og fastlandet skil Pondfield Cove frå Worbarrow Bay i nord. 

Pondfield Cove er berre tilgjengeleg når Lulworth skytefelt er open for ålmenta. Ein kan nå vika langs ein sti frå Tyneham Gwyle nær Tyneham.

Galleri

Kjelder
Denne artikkelen bygger på «Pondfield Cove» frå ,  den 9. januar 2010. 
 oppgav desse kjeldene:

Bukter i Dorset
Poole Bay

Poole Bay er ei bukt i Den engelske kanalen på kysten av Dorset sør i England. Ho går frå munningen av Poole Harbour i vest til Hengistbury Head i aust. Ho består av bratte sandsteinsklipper og fleire ravinar som gjer det lett å kome seg ned til sandstranda nedanfor. Kysten langs bukta vert stadig utbygd og delar av South East Dorset byområde, med delar av byane Poole, Bournemouth og Christchurch ligg her. Bukta vert stundom feilaktig kalla Bournemouth Bay, sidan ho ligg innanfor kommunen Bournemouth. 

Området kring Poole Bay vart danna under pleistocen-epoken, då elva Solent rann over heile Søraust-Dorset og Vest-Hampshire, forbi Isle of Wight.

Kjelder
Denne artikkelen bygger på «Poole Bay» frå ,  den 9. januar 2010. 
 oppgav desse kjeldene:

Bukter i Dorset
Ringstead Bay

Ringstead Bay er ei bukt ved Den engelske kanalen i Dorset i England. I bukta finst grus òg noko sand og utanfor bukta ligg eit om lagt 600 meter langt rev som kjem til syne ved fjøre sjø. 

Like aust for bukta ligg dei kvite kalksteinsklippene White Nothe, som ruvar over bukta. Den større byen Weymouth ligg om lag 8 km vest for Ringstead Bay. Den vesle landsbyen Osmington Mills ligg på kysten om lag 1,5 km mot vest og det går ein tursti til denne landsbyen langs klippene, via Bran Point.

Ringstead Bay og den vesle landsbyen Ringstead er tilgjengelege via ein privat veg. Området er kjent for den vakre naturen og dei mange fossilfunna.

Kjelder

Denne artikkelen bygger på «Ringstead Bay» frå ,  den 9. januar 2010.

Bakgrunnsstoff 
Ringstead, Dorset, England 
Osmington, Osmington Mills og Ringstead
Fossilsamling — Ringstead i Dorset 

Bukter i Dorset
St Oswald's Bay

St Oswald's Bay er ei bukt nær Lulworth langs Jurassic Coast i Dorset i England.

Bukta har ei smal grusstrand med høge kalksteinsklipper. Det er stundom steinsprang og jordras frå klippene. Stranda vert blokkert i vestenden ved flo sjø. I austenden er vegen opp frå stranda bratt og glatt når det er vått. Stranda er isolert og har ingen fasilitetar.

Kjelder 
Denne artikkelen bygger på «St Oswald's Bay» frå ,  den 9. januar 2010. 
 oppgav desse kjeldene:

Bukter i Dorset
Ingvald Raknem

Ingvald Raknem () var professor i engelsk ved dåverande Norges lærerhøgskole i Trondheim, i dag NTNU.

Ingvald Raknem vart fødd i Måndalen i Rauma kommune. Han vart cand. philol. 1941 og Ph.d. 1955 frå dåverande Birkbeck College i dag Birkbeck, University of London. Doktorgradsavhandlinga hadde tittelen H. G. Wells' Fiction from 1887 to 1920 in the Light of the Literary Criticism of His Age

Raknem var styremedlem i NRK 1964-1970 og medlem av Norsk språkråd 1952-1958 og 1968-1970. Han var aktiv målmann og var formann i Romsdal mållag, Nidaros mållag og Trønderlaget.
Under krigen var han motstandsmann og var medlem av den militære etterretningsorganisasjonen XU i Romsdal.

Ingvald Raknem var redaktør for Årbok for Trøndelag, 1967-1972 utgitt av Trønderlaget i Trondheim.

Han var ein av dei fremste norske kjennarane av Jeanne d'Arc.

Utgjevingar
H.G. Wells and His Critics (Universitetsforlaget, 1962) 
Joan of Arc in History, Legend and Literature (Oxford Univ Press, 1971) ISBN 8200022471 (82-00-02247-1)
Hesten i folketru og dikting (Noregs Boklag, 1974) ISBN 8252200990 (82-522-0099-0)

Referansar

Norske professorar
Norske forfattarar
Målfolk
Folk frå Rauma
Knut Samset

Knut Iversen Samset (fødd 1879 i Måndalen i Romsdal, truleg drepen 1936 i Hubei-provinsen i Kina) var ein norsk misjonær for Det norsk-lutherske Kinamissionsforbund rundt Laohekou i Kina. 

Samset var utdanna ved misjonsskolen til Misjonsambandet og vart etter eit opphald i England misjonær i Kina i 1902. 
I 1904 tok han til med arbeidet i Neixiang, men fann snart at dette var upraktisk. Derfor opna han i staden i 1907 misjonsstasjonen Lushan som fekk ei kyrkje med 400 sitjeplassar, guteskole i 1910 (og etter Samsets død ei ny kyrkje i 1938 med 1500 sitteplassar). 

Samset var tilsynsmann for misjonen frå 1919 til 1935, og utførte mykje arbeid med den kinesiske songboka til misjonen. Han vart tatt til fange av ein røvarbande i 1936 og døydde etter nokre månader. Ingen veit nøyaktig når eller på kva måte han døydde, og grava hans vart ikkje funnen. 

Norske misjonærar
Norsk Luthersk Misjonssamband
Folk frå Rauma
Fødde i 1879
Døde i 1936
Misjonærar i Kina
Kjøpslova

Kjøpslova eller Lov om kjøp av 13. mai 1988 nr. 27, er ei norsk lov som vart sett i kraft 1. januar 1989. Lova regulerer sal av lausøyre, med unntak for sal frå næringsdrivande til forbrukar, som frå 1. juli 2002 har blitt regulert av forbrukarkjøpslova.

Frå 1. juli 2002 gjeld lova såleis:
 Kjøp og sal mellom to næringsdrivande
 Kjøp og sal mellom to privatpersonar, forbrukarar, utan bruk av mellommann
 Viss det er opplyst at mellommannen ikkje er seljar og at mellommannen ikkje har ansvar for manglar

Kjøpslova av 1988 erstatta Lov 24 mai 1907 nr. 2 om kjøb.

Sjå òg 
 Lover om kjøp og sal
 Fjernsal
 Telefonsal
 Postordresal
 Angrerettlova
 Elektronisk handel
 Forbrukarkjøpslova

Bakgrunnsstoff 
 Lovdata - Lov om kjøp (Kjøpsloven)

Norske lover
Kontraktsrett
Slaget ved Rheinberg

Slaget ved Rheinberg fann stad den 12. juni 1758 i Rheinberg i Tyskland under sjuårskrigen. Ein fransk styrke kommandert av Comte de Clermont og ein engelsk-tysk styrke under hertug Ferdinand av Braunschweig kjempa mot kvarandre og ingen av dei klarte å avgjere slaget. Det var ein forgjengar til det meir avgjerande slaget ved Krefeld ni dagar seinare.

Kjelder 

Denne artikkelen bygger på «Battle of Rheinberg» frå ,  den 9. januar 2010.
 oppgav desse kjeldene:
 McLynn, Frank. 1759: The Year Britain Became Master of the World. Pimlico, 2005.

Slaget ved Rheinberg
Slag i sjuårskrigen
Britiske slag
Franske slag
Raidet mot Cherbourg

Raidet mot Cherbourg fann stad i august 1758 under sjuårskrigen då ein britisk styrke gjekk i land på kysten av Frankrike ved hjelp av Royal Navy for å angripe byen Cherbourg som eit ledd av dei britiske styresmaktene sine planar om å ta franskekysten.

Bakgrunn
Det hadde lenge vore politikken til den britiske styresmakta å nytte den sterke marinen sin til å utføre raid langs franskekysten for å trekkje merksemda og ressursane til franskmennene bort frå Tyskland, der dei britiske allierte Preussen, Hannover og Braunschweig var under kraftig press. I 1758 bad hertugen av Braunschweig britane om å setje denne politikken til verks etter at den allierte styrken hans vart pressa bakover. Ein stor marine- og militærstyrke vart samla sør i England under admiral George Anson.

Raidet
Dei britiske styrkane vart kommandert av generalløytnant Thomas Bligh med Richard Howe som marinekommandant. Dei segla langs kysten av Normandie og truga fleire hamnebyar, før dei kom til Cherbourg den 7 august. Tilhøva var gode og dei kom seg trygt i land. Så snart dei var i land fjerna dei den vesle franske styrken som forsvarte Cherbourg og erobra byen. Dei øydela festningsverka og hamna. Den 16. august forlet britane Cherbourg og etter nøyaktig ei veke.

Etterverknad
Toktet var oppmuntrande for britane. Planen hadde vore eit av favorittprosjekta til William Pitt og han planla fleire raid langs franskekysten. I september 1759 prøvde Bligh å erobre St. Malo, men vêret gjorde at han berre klarte å setje i land delar av styrken, som raskt møtte ein langt sterkare fransk styrke. Bligh prøvde å trekkje seg attende til skipa sine, som han til slutt klarte etter store tap i slaget ved Saint Cast. Dette førte til at britane stoppa desse raida og sette heller inn stykane i Tyskland.

Trass i dette hadde raida vore ein suksess fordi dei svekka den franske moralen og overbeviste dei om at sjølv det franske fastlandet var sårbare for den overlegne britiske marinen. Som svar til dette planla franskmennene ein stor invasjon av Storbritannia i 1759, men planane vart skrinlagde etter tap til havs.

Kjelder 
Denne artikkelen bygger på «Raid on Cherbourg» frå ,  den 9. januar 2010. 
 oppgav desse kjeldene: 
 Rodger, N. A. M. The Command of the Ocean: A Naval History of Britain, 1649-1815. Simms, Brendan. Three Victories and a Defeat: The Rise og Fall of the First British Empire. Penguin Books (2008)
 West, Fred. Crucible of War: The Seven Years' War and the Fate of Empire in British North America, 1754-1766. Faber & Faber, 2001
 

Konfliktar i 1758
Slag i sjuårskrigen
Slaget ved Lutterberg i 1758

Slaget ved Lutterberg fann stad 10. oktober 1758 under sjuårskrigen mellon ein fransk styrke på 42 000 mann kommandert av Prince de Soubise og ein mykje mindre engelsk-tysk styrke kommandert av general Christoph Ludwig von Oberg.  

Dei to armane møtte kvarandre nær byen Lutterberg i Niedersachsen. Dei 14 000, hovudsakleg prøyssisk, soldatane, vart overvelda av fleire åtak frå det franske kavaleriet og vart tvungen til å trekke seg attende. Trass i at Soubise vann ein avgjerande siger, var han treig med å følgje etter fienden. Dette fekk hans overordna i Paris til å erstatte han med Marquis de Contades. 

Soubise fekk ein marskalkbatong for denne sigeren.

Kjelder 
 Denne artikkelen bygger på «Battle of Lutterberg (1758)» frå ,  den 9. januar 2010. 
  oppgav desse kjeldene: 
 Duffy, Christopher. The Military Experience in the Age of Reason. Routledge & Kegan Paul, 1987.
 Jacques, Tony. The Dictionary of Battles and Sieges, F-O. Greenwood Press, 2007.
 

Slaget ved Lutterberg (1758)
Franske slag
Prøyssiske slag
Slag i sjuårskrigen
Historia til Niedersachsen
Forbrukar

Forbrukar eller konsument har følgjande legaldefinisjon i forbrukarkjøpslova § 1 tredje ledd: Med forbruker menes en fysisk person som ikke hovedsakelig handler som ledd i næringsvirksomhet. 

Med forbrukar tenkjer ein hovudsakleg på ein person som er i rolla som kjøpar, av varer eller tenester, men for rettshøvet mellom partane har det klar tyding også om forbrukaren opptrer i rolla som seljar.
 
Mange forbrukarar har av fleire grunnar ei svak stilling i høve dei som driv næringsverksemd. Det kan ofte vere eit behov for å verne forbrukarar. I så måte er det vedtatt fleire lover som skal vareta forbrukarane sine interesser, som forbrukarkjøpslova, angrerettlova, avhendingslova og bustadoppføringslova . Gjerne ved at dei viktigaste vernereglane er gjort ufråvikelege når den eine parten i ein avtale er forbrukar.

Interessa for forbrukarspørsmål kom opp på den politiske dagsordenen for alvor på 1950-talet. I Einar Gerhardsen si tredje regjering vart Aase Bjerkholt frå 1. august 1955 konsultativ statsråd for familie og forbrukarsaker. 21. desember 1956 vart Familie- og forbrukardepartementet oppretta, med Aase Bjerkholt som den første statsråden.

For å hjelpe forbrukarane i dei problema som måtte oppstå mellom kjøpar og seljar, og for å hindre at problem oppstår, har staten oppretta organ som Forbrukarrådet og Forbrukarombodet. Forbrukarrådet utfører også testar av ulike varer for å undersøke kvaliteten. Resultata av desse undersøkingane blir publisert i Forbruker-rapporten.

Sjå òg 
Forbrukar Europa

Bakgrunnsstoff 
Forbrukerrådet sine nettsider

Handel
Avisa Lister

Lister var ei norsk avis som vart utgjeven i Farsund i dåverande Vest-Agder.

Lister vart starta i 1878, men gjekk sidan inn i 1881. Avisa starta opp att to år seinare og vart venstresidas talerøyr i Farsund heilt fram til avisa gjekk inn i 1934. Mellom anna får avisa æra for at Farsunds Avis vart starta i 1889, etter at ordet «presteskap» vart til «presteskrap» i ein artikkel frå ein fest halden av Farsund Høire.

Namnet Lister vart frå januar 2010 teken i bruk av nettopp Farsunds Avis. Namnet vert brukt på Farsunds Avis si regionsutgåve kvar torsdag.  Dermed stod Lister opp att etter 76 år, takka vere sin gamle erkerival.

Referanser 

Norske aviser etter namn
Aviser i Agder
Farsund kommune
Skipingar i 1878
Fjernsal

Fjernsal er når det det blir inngått avtalar om kjøp og sal via kommunikasjon der kjøpar og seljar ikkje er fysisk saman. 

Eksempel på fjernsal er telefonsal, postordresal og elektronisk handel. Kjøpar som er forbrukar har særskilde rettar, og næringsdrivande har særskilde plikter ved fjernsal til forbrukar. Desse blir regulert av Forbrukarkjøpslova og Angrerettlova.

Bakgrunnsstoff 
 Forbrukarrådet sine sider om rettar ved fjernsal

Handel
Kontraktsrett
Victor-François de Broglie

Victor-François de Broglie () var ein fransk aristokrat og soldat, og hadde stillinga marskalk av Frankrike. Han tente med faren François-Marie de Broglie i Parma og Guastalla og i 1734 vart han oberst.

Under den austerrikske arvefølgjekrigen tok han del i storminga av Praha i 1742 og vart gjort brigader. I 1744 og 1745 tente han ved Rhinen og tok over for faren som hertug av Broglie, etter at faren døydde i 1745. Han vart maréchal de camp, og tente så under Moritz av Sachsen i Nederlanda der han var til stades ved Roucoux, Val og Maastricht. Mot slutten av krigen var han vorte generalløytnant. 

Under sjuårskrigen tente han først under Louis Charles César Le Tellier-Estrées, Charles de Rohan-Soubise og  Contades, og var til stades ved alle slaga frå Hastenbeck og framover. Etter sigeren hans over prins Ferdinand i Bergen (1759) vart han gjort marskalk av Frankrike av kong Ludvig XV og fekk tittelen Reichsfürst av keisar Frans I.

I 1759 vann han slaget ved Bergen og følgde opp dette med å erobre byen Minden. Seinare kjempa han i slaget ved Minden under Contades, som han seinare skulle overta for. I 1760 vann han ved Korbach, men vart slått ved Villinghausen i 1761. Etter krigen fall han i unåde og vart ikkje kalla inn til teneste før i 1778, då han fekk kommando over troppanr som skulle operere mot England. Han spelte ei stor rolle i den franske revolusjonen, som han var sterkt imot. Han kommanderte troppane ved Versailles i juli 1789 og tente kort tid som krigsminister under Ludvig XVI før han flykta frå Frankrike. Etter utflyttinga vart han ein kort stund kommandant for «prinsearmeen» (1792).

Sidan den eldste sonen til hertugen, Charles-Louis-Victor de Broglie, døydde under terrorveldet, vart han etterfølgd av barnebarnet Victor de Broglie. Han døydde i Münster i 1804.

Kjelder 
 Denne artikkelen bygger på «Victor-François, 2nd duc de Broglie» frå ,  den 10. januar 2010. 
  oppgav desse kjeldene:
 «Broglie, Victor-François de»  ved Historydata
 
 

Franske marskalkar
Hertugar av Broglie
Franske krigsministrar
Franskmenn i den polske arvefølgjekrigen
Franskmenn i den austerrikske arvefølgjekrigen
Franskmenn i sjuårskrigen
Folk frå den franske revolusjonen
Aase Bjerkholt

Aase Ingerid Nathalie Bjerkholt () var ein norsk politikar frå Arbeidarpartiet. Ho var medlem av Oslo bystyre frå 1945 til 1947 og frå 1951 til 1955. Ho var statsråd i Einar Gerhardsen sine regjeringar frå 1955 til 1963 og frå 1963 til 1965.

Statsrådpostar 
Einar Gerhardsen si tredje regjering, 22. januar 1955 til 28. august 1963.
 1. august 1955 - 21. desember 1956 Konsultativ statsråd, familie- og forbrukarsaker 
 21. desember 1956 - 28. august 1963 Statsråd og sjef for Familie- og forbrukardepartementet  
 30. desember 1962 - 4. februar 1963 Statsråd og sjef for Sosialdepartementet.
Einar Gerhardsen si fjerde regjering, 25. september 1963 - 12. oktober 1965
 1963-1965 Statsråd og sjef for Familie- og forbrukerdepartementet.

Berre tre av dei fem første kvinnelege statsrådane sat lenge nok i sine stillingar til i noko grad å kunne prege dei. Aase Bjerkholt sat lengst av desse, med ei fartstid på vel 10 år. Aaslaug Aasland sat i om lag åtte år, og Rakel Seweriin hadde knapt to år som statsråd.

Referansar

Bakgrunnsstoff 
 

Norske sosialministrar
Norske familie- og forbrukarministrar
Ap-statsrådar
Statsrådar i Regjeringa Gerhardsen III
Statsrådar i Regjeringa Gerhardsen IV
Ap-politikarar i Oslo
Politikarar frå Oslo
Slaget ved Emsdorf

Slaget ved Emsdorf vart utkjempa 14. juli 1760 under sjuårskrigen i Emsdorf i dagens Hessen i Tyskland, mellom allierte styrkar frå Storbritannia, Hannover og Hessen under prinsen av Hessen-Kassel, mot tyske troppar i fransk teneste  under Marechal de Camp Glaubitz. Det var ein del av felttoget for å forstyrre den franske kommunikasjonslinja ved å erobra Marburg, som var eit fransk forsyningslager. 

Dei allierte styrkane bestod av seks infanteribataljonar frå Hannover og Hessen, nokre jegerar frå Hannover, hussarane til Luckner og britiske dragonar. Den franske styrken bestod av fem infanteribataljonar frå tyske Anhalt, eit husarregiment og nokre lette troppar. 

Dei allierte styrkane overraska i starten den franske leiren, medan dei åt lunsj. Dei franske husarane flykta i starten, medan to infanteribataljonar klarte å kome i stilling før dei mottok tett eld frå dei hessiske bataljonane. Glaubitz sende ein bataljonar tilbake til Marburg, medan han prøvde å trekkje seg tilbake til Kirchhain med resten av styrken. Dei fleste fluktvegane vart avskorne av Luckner og dei lette troppane. Dei allierte fanga til slutt 1650 soldatar. 

Resultatet vart ein alliert siger, hovudsakleg på grunn av dei britiske lettdragonane, som tok store tap og mista 125 av dei totalt 186 tapte soldatane. Dei klarte derimot ikkje å erobre Marburg, som var målet.

Kjelder 
Denne artikkelen bygger på «Battle of Emsdorf» frå ,  den 10. januar 2010. 
 oppgav desse kjeldene:

Bakgrunnsstoff
 Slaget ved Emsdorf på www.britishbattles.com

Franske slag
Britiske slag
Slag i sjuårskrigen
Historia til Hessen
Stair Hole

Stair Hole er ei vik like vest for Lulworth Cove i Dorset sør i England. Om eit par hundretusen år kan ho verte like stor som den nærliggande Lulworth Cove. Det folda kalksteinslaget kalla lulworthdeformasjonen er særleg tydeleg i Stair Hole.

Sjå òg
 Durdle Door
 Jurassic Coast
 Lulworth Cove

Bakgrunnsstoff
 Geologien på kysten av Dorset, University of Southampton

Kjelder
Denne artikkelen bygger på «Stair Hole» frå ,  den 10. januar 2010.  
 

Bukter i Dorset
Rolf Harlew Jenssen

Rolf Harlew Jenssen () var ein norsk arkitekt.

Rolf Harlew Jenssen var frå Hammerfest der han budde heile livet, berre avbrote av utdanning frå 1939 til 1943. Han jobba i Hauans frå 1943 til slutten av krigen. Etter krigen fram til 1953 arbeidde han med kyrkjegjenreising. Jenssen var distriktsarkitekt i Husbanken frå 1967 til 1983, då han gjekk av med pensjon. Frå 1986 til 1993 var han igjen i arbeid for Hauans i Hammerfest fram til dei avvikla sitt arbeid i byggebransjen. 

Rolf Harlew Jenssen var gift med med Gerd Mathea Jenssen (1928-2008). Foreldra var Anton Oluf Jensen (1872-1963) og Mathilde Gjertrude Jensen (f. Isaksen) (1886-1971).

Bakgrunnsstoff 
 Arkivet etter Rolf Harlew Jensen / Finnmarksarkivene

Folk frå Hammerfest
Norske arkitektar
Swanage

Swanage  er ein liten kystby søraust i Dorset i England. Han ligg aust på Isle of Purbeck, om lag 10 km sør for Poole og 40 km aust for Dorchester. Byen har kring 10 000 innbyggjarar. I nærleiken ligg Ballard Down, Old Harry Rocks, med Studland Bay og Poole Harbour i nord og Durlston Bay og Durlston Country Park i sør. 

Byen, som opphavleg var ein liten hamneby og fiskelandsby, blømde i victoriatida, då han vart ei viktig utskipingshamn for stein og seinare ein feriestad for dei rike. I dag er byen framleis ein populær turiststad, som i dag er hovudnæringa her. Her finst sandstrender og fleire andre attraksjonar. 

Byen ligg heilt aust på Jurassic Coast, ein verdsarvstad.

Bakgrunnsstoff
 Offisiell nettstad
 Bilete frå Swanage 
 Swanage Museum 
 Swanage Online Guide

Kjelder 
Denne artikkelen bygger på «Swanage» frå ,  den 10. januar 2010.  
 

Isle of Purbeck
Byar i Dorset
Strender i Dorset
Weymouth Bay

Weymouth Bay er ei lukka bukt på sørkysten av England i Dorset. Ho er verna frå erosjon av Chesil Beach og Isle of Portland og har sjølv fleire strender, mellom anna Weymouth Beach, ei stor sandstrand som strekkjer seg frå feriestaden Weymouth, langs forstadane til Greenhill, Lodmoor og Preston til like forbi Furzy Cliff ved Bowleaze Cove. Den vakre naturen her har gjeve bukta kallenamnet «Englands svar på Napoli». 

Farvatnet her er glimrande for segling og seglekonkurransane under sommar-OL 2012 skal haldast her. 

Weymouth Bay ligg om lag midt på Jurassic Coast, ein verdsarvstad på sørkysten av England.

Kjelder 
Denne artikkelen bygger på «Weymouth Bay» frå ,  den 10. januar 2010. 
 oppgav desse kjeldene:

Bukter i Dorset